cyanic-selkie/wikianc huggingface dataset:
Τα Άνθη του Κακού
Η δομή του έργου
Η συλλογή αποτελείται από σύντομα ποιήματα, που είναι κατανεμημένα σε πέντε (το 1857) ή έξι (το 1861, 1868) κεφάλαια με αλληγορικούς τίτλους (Spleen et Idéal, Tableaux parisiens, Le Vin, Fleurs du Mal, Révolte, La Mort). Η δομή του αυτή δίνει στην ποιητική συλλογή μια πολύπλοκη και καλοσυντεθειμένη αρχιτεκτονική. Το ύφος των ποιημάτων κυριαρχείται από μελαγχολικά συναισθήματα του ρομαντισμού, γεμάτα άγχος και κατάθλιψη. Η πραγματικότητα της μεγαλούπολης όπως μας την παρουσιάζει ο Μπωντλαίρ είναι στο στυλ του ανερχόμενου ρεαλισμού και, αντίθετα με τον κλασικό ρομαντισμό, άσχημη και αρρωστημένη. Οι χαρακτήρες ταλαντεύονται μεταξύ των σκοτεινών δυνάμεων του καλού και του κακού.
Χρονολόγηση
Δεν είναι γνωστό πότε ο Μπωντλαίρ έγραψε τα ποιήματά του αυτά. Από τις πληροφορίες που μας δίνουν οι γνωστοί και φίλοι του Μπωντλαίρ υποθέτουμε ότι τα περισσότερα ποιήματα της πρώτης έκδοσης γράφτηκαν τη δεκαετία του 1840. Ακολούθησαν δημοσιεύσεις το 1851 (ένδεκα ποιήματα με τον τίτλο Les Limbes) και το 1858 (δεκαοκτώ ποιήματα στο Revue des deux Mondes). Ο τίτλος Les Fleurs du Mal είναι επινόηση του κριτικού Hippolyte Babou, ενώ ο Μπωντλαίρ αρχικά προόριζε για τίτλο το Les Limbes, και αργότερα, το 1845, ανήγγειλε μια έκδοση με τίτλο Les Lesbiennes που τελικά δεν πραγματοποιήθηκε.
thumb|right|250px|Διακόσμηση της συλλογής Les Épaves με τα έξι απαγορευμένα ποιήματα της πρώτης έκδοσης ως σύμβολο της παρακμής της ανθρωπότητας.
Η πρώτη έκδοση κυκλοφόρησε στις 25 Ιουνίου 1857 σε 1100 αντίτυπα. Στις 7 Ιουλίου η εισαγγελία άσκησε δίωξη λόγω εξύβρισης των θείων και προσβολής της δημοσίας αιδούς. Στις 20 Αυγούστου ο Μπωντλαίρ καταδικάστηκε σε χρηματική ποινή του υπερβολικού ποσού των 300ων Φράγκων. Έξι από τα ποιήματά του, Lesbos, Femmes damnées, Le Lèthe, À celle qui est trop gaie, Les Bijoux, Les Métamorphoses du vampire απαγορεύτηκαν και αφαιρέθηκαν από τις επόμενες εκδόσεις. Ο Μπωντλαίρ αναγκάστηκε να κάνει αίτηση στη βασίλισσα Ευγενία η οποία του μείωσε την ποινή στα 50 Φράγκα. Σχεδόν εκατό χρόνια αργότερα, το 1949, εκδόθηκε από το γαλλικό κράτος επίσημη αναιρετική απόφαση για την καταδίκη και την ποινή σε βάρος του συγγραφέα και έγινε άρση της απαγόρευσης των έξι ποιημάτων.
Στα τέλη του 1857 ο Μπωντλαίρ θέλησε να επιχειρήσει μια επανέκδοση του έργου του για να υποκαταστήσει το έργο του που είχε πληγεί από τη λογοκρισία. Έτσι επανακυκλοφόρησε στις 9 Φεβρουαρίου 1861 την ανανεωμένη συλλογή σε 1500 αντίτυπα. Αντί για τα έξι απαγορευμένα ποιήματά του πρόσθεσε άλλα 32 καινούργια. Ο Μπωντλαίρ, για να αποφύγει τους Γαλλικούς νόμους προσπάθησε να επανεκδώσει μια αρτιμελή συλλογή, την édition définitive, μαζί με τα έξι απαγορευμένα του ποιήματα στις Βρυξέλλες, χωρίς όμως αποτέλεσμα. Πέτυχε μια περιορισμένη έκδοση με τον τίτλο Les Épaves που περιείχε τα έξι απαγορευμένα συν άλλα 17 ποιήματά του. Η δημοσίευσή του αυτή είχε ποινικές συνέπειες στη Γαλλία.
Μετά τον θάνατο του Μπωντλαίρ, ο Théodore de Banville έκανε μια νέα έκδοση που περιείχε άλλα 25 ποιήματα, η οποία τον Δεκέμβριο του 1868 αναγνωρίστηκε ως πρώτος τόμος των έργων του (Œuvres complètes). Ακολούθησε μια έκδοση το 1869 στις Βρυξέλες του Complément aux Fleurs du Mal de Charles Baudelaire με τα έξι απαγορευμένα και άλλα ανέκδοτα ποιήματα, χωρίς όμως να πετύχουν τη μεστότητα των πρώτων εκδόσεών του.
Κριτικές
Ο Βίκτωρ Ουγκώ έγραψε μετά την πρώτη έκδοση: «''Τα άνθη του κακού φωτίζουν και λαμπυρίζουν σαν τα άστρα του ουρανού. Συνεχίστε το συγγραφικό έργο σας. Με όλη μου τη δύναμη σας ανακράζω ένα μπράβο!''
Μεταξύ των άλλων θαυμαστών του ήταν και ο Ζυλ Αμεντέ Μπαρμπέ ντ' Ορεβιγύ (Jules Amédée Barbey d'Aurevilly). Άλλοι, όμως, τον κατέκριναν, όπως και η εφημερίδα Le Figaro. Εκτός από τις ποινικές διώξεις, ο Μπωντλαίρ κατηγορήθηκε για διάδοση σοσιαλιστικών ιδεών. Η κοινή γνώμη τον αγνόησε εντελώς, αφού ο Ζυστ Μιλιέ (Juste Milieu), που έδινε τον κυρίαρχο τόνο τον καιρό της δεύτερης γαλλικής αυτοκρατορίας τον αντιμετώπιζε με καχυποψία, ενώ η αριστερά τον κατηγόρησε για παντελή έλλειψη πολιτικής διαμαρτυρίας.
Τον Φεβρουάριο του 1866 ο Μπωντλαίρ χαρακτήρισε το έργο του ως «ξεχασμένο βιβλίο», επειδή ήταν γνωστό μόνο σε μικρό αναγνωστικό κοινό.
Το έργο του τελικά είχε επιρροή στη νέα γενιά του συμβολισμού και ιμπρεσιονισμού, ιδίως στους ποιητές Ρεμπώ, Βερλαίν και Μαλαρμέ.
Στέφανος Γ΄ της Ουγγαρίας
Ο Στέφανος Γ' των Άρπαντ (III. István magyar király, καλοκαίρι 1147 - 4 Μαρτίου 1172) ήταν βασιλιάς της Ουγγαρίας και της Κροατίας από το 1162 έως το 1172. Ήταν υιός του Γκέζα Β' και της Ευφροσύνης των Ρουρικιδών, κόρης του Μστισλάβ Α΄ μεγάλου πρίγκιπα του Κιέβου.
Όταν απεβίωσε ο πατέρας του τον διαδέχθηκε, αλλά τον εκτόπισαν οι θείοι του, πρώτα ο Λαδίσλαος Β' (1162) και έπειτα ο Στέφανος Δ΄ της Ουγγαρίας (1162-1163) οι οποίοι είχαν καταφύγει στην Κωνσταντινούπολη, στην αυλή του Μανουήλ Α' Κομνηνού. Όταν ο Στέφανος Γ' έγινε βασιλιάς ο αυτοκράτορας τον υποχρέωσε να στείλει τον νεότερο αδελφό του Μπέλα (ο μέλλων Μπέλα Γ') στην Κωνσταντινούπολη και να παραχωρήσει το δουκάτο της Κροατίας και Δαλματίας στο Μανουήλ Α'. Πιθανώς το έτος 1163 έγινε ο αρραβώνας του Μπέλα (Βελά τον αναφέρει ο Χωνιάτης) με την κόρη του αυτοκράτορα, Μαρία. Ο Βελάς (Μπέλα) διορίσθηκε δεσπότης, εισερχόμενος έτσι στην κορυφή των αυλικών αξιωμάτων. Ο Στέφανος Γ' έσπασε τη συμφωνία (1164-1167) και εισέβαλε στο δουκάτο, αλλά δεν μπόρεσε να νικήσει τον αυτοκράτορα. Ο Μανουήλ είχε σκοπό να καταστήσει τον Βελά διάδοχό του στον βυζαντινό θρόνο, όμως αυτό το σχέδιο εγκαταλείφθηκε, καθώς τον Σεπτέμβριο του 1169 γεννήθηκε ο γιος του Μανουήλ, Αλέξιος.
Στο εσωτερικό, ο Στέφανος Γ΄ παραχώρησε προνόμια στην πόλη του Szekesfehervar και ήταν ο πρώτος βασιλιάς της Ουγγαρίας που έδωσε προνόμια σε πόλη. Με τον Πάπα Αλέξανδρο Γ΄ έκανε συμφωνία (concordat) το 1169 για τον διορισμό του ανώτερου κλήρου (prelates). Πέθανε αιφνιδίως τον Μάρτιο του 1172. Επειδή ήταν άκληρος τον διαδέχθηκε ο αδελφός του Μπέλα Γ΄.
Οικογένεια
Το 1166 νυμφεύτηκε την Αγνή των Μπάμπενμπεργκ, κόρη του Ερρίκου Β΄ δούκα της Αυστρίας. Το ένα τέκνο τους απεβίωσε νωρίς και για το άλλο δεν υπάρχουν πληροφορίες.
Εξωτερικοί σύνδεσμοι
Κατηγορία:Βασιλείς της Ουγγαρίας Κατηγορία:Βασιλείς της Κροατίας Κατηγορία:Οίκος των Άρπαντ
Instagram
Το Instagram είναι εφαρμογή κοινωνικής δικτύωσης που δίνει την δυνατότητα επεξεργασίας και κοινοποίησης φωτογραφιών και βίντεο στο διαδίκτυο. Οι χρήστες μπορούν να μοιράζονται φωτογραφίες και βίντεο με τους ακολούθους τους (followers) ή με επιλεγμένη ομάδα φίλων, να σχολιάζουν και να δηλώνουν ότι μια δημοσίευση τους αρέσει.
Ιστορία
Η δημοφιλής εφαρμογή δημιουργήθηκε από δύο απόφοιτους του Πανεπιστημίου του Στάντφορντ, τους Κέβιν Σίστρομ και Μάικ Κρίγκερ και ξεκίνησε τον Οκτώβριο του 2010. Μόλις δύο μήνες αργότερα, τον Δεκέμβριο του 2010, ο αριθμός των εγγεγραμμένων χρηστών έφτασε το 1.000.000.000 Σήμερα η εφαρμογή μετράει 20 δισεκατομμύρια φωτογραφίες από όλο τον κόσμο και 1 δισεκατομμύριο ενεργούς χρήστες. Το όνομα της προέρχεται από τον συνδυασμό της λέξης Instant (στιγμιαίο) και telegram (τηλεγράφημα). Το 2012 η εφαρμογή αγοράστηκε από το Facebook, προς ένα 1 δισεκατομμύριο δολάρια Η.Π.Α.
2010-2011: Ξεκίνημα και χρηματοδότηση
Στις 5 Μαρτίου 2010, ο Σίστρομ εξασφάλισε χρηματοδότηση $500.000 από την Baseline Ventures και τον Anderson Horowitz. Η πρώτη δημοσίευση στο Instagram ήταν μια φωτογραφία του South Beach Harbor και ανέβηκε από τον Μάικ Κρίγκερ στις 5:26 π.μ. στις 16 Ιουλίου 2010. Στις 6 Οκτωβρίου 2010, η εφαρμογή για το λειτουργικό σύστημα iOS κυκλοφόρησε επίσημα μέσω του App Store.
Τον Φεβρουάριο του 2011, το Instagram εξασφάλισε χρηματοδότηση $7.000.000 από διάφορους επενδυτές, συμπεριλαμβανομένων των Benchmark Capital, Jack Dorsey, Chris Sacca και Adam D' Angelo.
2012-2014: Νέες πλατφόρμες και εξαγορά από το Facebook
Στις 3 Απριλίου 2012, το Instagram κυκλοφόρησε εφαρμογή για συσκευές με το λειτουργικό σύστημα Android, η οποία είχε πάνω από 1.000.000 λήψεις μέσα σε λιγότερο από μία μέρα.
Στις 9 Απριλίου 2012, το Facebook εξαγόρασε το Instagram για 1 δις. δολάρια Η.Π.Α. σε ρευστό και μετοχές. Στις 6 Σεπτεμβρίου 2012, η συμφωνία μεταξύ του Facebook και του Instagram έκλεισε επίσημα.
2015-2017: Επανασχεδιασμός και εφαρμογή για Windows
Τον Ιούνιο του 2015, ο σχεδιασμός του Instagram για υπολογιστές άλλαξε και έγινε πιο επίπεδος και μινιμαλιστικός, για να μοιάζει περισσότερο με την ιστοσελίδα για κινητά. Στις 11 Μαΐου 2016, το Instagram άλλαξε τον σχεδιασμό, προσθέτοντας ένα ασπρόμαυρο επίπεδο θέμα και ένα πιο μοντέρνο και χρωματιστό εικονίδιο. Στις 6 Δεκεμβρίου 2016, το Instagram εισήγαγε τη δυνατότητα επισήμανσης "μου αρέσει" σε σχόλια, κάτι που ως τότε ήταν δυνατό μόνο σε δημοσιεύσεις. Παράλληλα, οι χρήστες μπορούν να απενεργοποιούν τα σχόλια.
2018-2019: IGTV και αλλαγές στη διεύθυνση
Προκειμένου να ακολουθήσει τις πολιτικές του Γενικού Κανονισμού για την Προστασία των Δεδομένων, το Instagram άρχισε να επιτρέπει στους χρήστες να κατεβάζουν ένα αρχείο με τα δεδομένα τους τον Απρίλιο του 2018. Το IGTV κυκλοφόρησε στις 20 Ιουνίου 2018 ως ξεχωριστή εφαρμογή.
Στις 24 Σεπτεμβρίου 2018, ο Κρίγκερ και ο Σίστρομ ανακοίνωσαν πως θα αποχωρούσαν από την εταιρεία και τη θέση τους θα έπαιρνε ο Άνταμ Μόσερι. Το 2019, ανακοινώθηκε πως, ξεκινώντας από τον Καναδά, το Instagram θα δοκίμαζε πιλοτικά να κρύψει τον αριθμό των επισημάνσεων "Μου αρέσει" για δημοσιεύσεις από άλλους χρήστες. Ο Μόσερι ανέφερε πως αυτό έγινε προκειμένου οι χρήστες να μην ανησυχούν για τις δημοσιεύσεις τους και να περάσουν περισσότερο χρόνο με τα κοντινά τους πρόσωπα. Τον Ιούλιο του 2019, το Instagram ανακοίνωσε πως θα εισάγει νέα χαρακτηριστικά για να μειώσει την παρενόχληση και τα αρνητικά σχόλια. Τον Αύγουστο του 2019, ανακοινώθηκε η αφαίρεση της καρτέλας "Ακολουθείτε", η οποία επέτρεπε στους χρήστες να δουν σχόλια και "μου αρέσει" από άτομα που ακολουθούν. Η αλλαγή αυτή έγινε επίσημη τον Οκτώβριο.
2020-τώρα: Νέα χαρακτηριστικά και δυνατότητες
Τον Μάρτιο του 2020, το Instagram εισήγαγε τη δυνατότητα κοινοποίησης δημοσιεύσεων μεταξύ των χρηστών κατά τη διάρκεια βιντεοκλήσεων. Αυτή η νέα δυνατότητα έγινε διαθέσιμη λόγω της ανάγκης των χρηστών να συνδεθούν ψηφιακά με τους φίλους και την οικογένεια τους κατά τη διάρκεια της πανδημίας του COVID-19. Τον Αύγουστο του 2020, το Instagram κυκλοφόρησε την εφαρμογή "Reels", η οποία είναι παρόμοια με την εφαρμογή TikTok.
Χαρακτηριστικά εφαρμογής
thumb|Η εφαρμογή Instagram τρέχει σε ένα smartphone με σύστημα Android
Ο χρήστης μπορεί να τραβήξει μια φωτογραφία μέσω της εφαρμογής ή να χρησιμοποιήσει κάποια που έχει ήδη αποθηκευμένη στο τηλέφωνό του. Πριν την κοινοποιήσει μπορεί να εφαρμόσει εφέ και φίλτρα, να επισημάνει άλλους χρήστες στις δημοσιεύσεις του (tag), να προσθέσει περιγραφή και τοποθεσία και να την κοινοποιήσει κατευθείαν στο Facebook, στο Twitter, στο Flickr, στο Tumblr και στο Foursquare. Ακόμα, υπάρχουν και οι ιστορίες, όπου κάθε χρήστης μπορεί να ανεβάσει μία φωτογραφία, ένα βίντεο, να δημιουργήσει boomerang και πολλά άλλα τα οποία μπορούν δουν οι ακόλουθοί του (ιδιωτικός λογαριασμός) ή όλοι οι χρήστες του Instagram (δημόσιος λογαριασμός). Τέλος, ο καθένας έχει τη δυνατότητα να κάνει live video (ζωντανή αναμετάδοση) και, μάλιστα, να προσθέσει μαζί και έναν ακόλουθό του.
Οι φωτογραφίες έχουν τετράγωνο σχήμα, παρόμοιο με το καρέ των φωτογραφικών μηχανών Kodak Instamatic και Polaroid. Οι χρήστες μπορούν να τις επεξεργαστούν και να διαμορφώσουν το τελικό αποτέλεσμα μέσω ειδικά σχεδιασμένων φίλτρων και ειδικών εργαλείων επεξεργασίας. Η δυνατότητα εγγραφής και ο διαμοιρασμού βίντεο ενσωματώθηκε στο Instagram τον Ιούνιο του 2013. Η εγγραφή βίντεο υποστηρίζεται προς το παρόν μόνο στις εφαρμογές iPhone και Android. Η μέγιστη διάρκεια του βίντεο είναι το ένα λεπτό με ελάχιστο χρόνο τα τρία δευτερόλεπτα. Επίσης, το καλοκαίρι του 2018 δημιουργήθηκε και το IGTV, μια ενότητα της εφαρμογής όπου οι χρήστες έχουν την δυνατότητα να ανεβάζουν βίντεο άνω του ενός λεπτού.
Για να χρησιμοποιήσει κάποιος το Instagram μπορεί και να μην την κατεβάσει την εφαρμογή και να μπει από έναν άλλον ιστότοπο, να δημιουργήσει ένα λογαριασμό με όνομα χρήστη και κωδικό πρόσβασης καθώς και να συμπληρώσει στοιχεία στο προφίλ του. Η εφαρμογή διατίθεται για συσκευές Apple iOS, Android και Windows Phone. Για σύνδεση στο λογαριασμό από πρόγραμμα περιήγησης ιστού (web browser), πηγαίνει κανείς στη διεύθυνση http://instagram.com/ και συνδέεται με το όνομα χρήστη και τον κωδικό του για το Instagram. Κάθε χρήστης έχει τη δυνατότητα να μετατρέψει τον λογαριασμό του σε ιδιωτικό, έτσι ώστε να μπορούν μόνο οι ακόλουθοί του να βλέπουν τις δημοσιεύσεις και τις ιστορίες του, ενώ μπορεί να τον μετατρέψει και σε εταιρικό, αν έχει έναν μεγάλο αριθμό ακόλουθων και είναι κάποιος γνωστός ή κάποια εταιρία.
Υπάρχουν βασικοί όροι χρήσης που απαιτείται να τηρούν οι χρήστες του Instagram, όπως το ότι οφείλουν να είναι τουλάχιστον 13 ετών, ή το ότι υπάρχουν περιορισμοί στο ανέβασμα βίαιων, γυμνών, μερικώς γυμνών ή με σεξουαλικό υπονοούμενο φωτογραφιών, ενώ παράλληλα αναλαμβάνουν και την ευθύνη για τον λογαριασμό και την δραστηριότητα που προέρχεται από αυτόν.
Εργαλεία επεξεργασίας
Με τα εργαλεία επεξεργασίας ο χρήστης μπορεί να περικόψει μια φωτογραφία (cropping), να ευθυγραμμίσει (straighten), να ρυθμίσει τους χρωματικούς τόνους με τα εργαλεία φωτεινότητα (brightness), αντίθεση (contrast), φωτεινοί τόνοι" (highlights) και σκοτεινοί τόνοι (shadows), την οξύτητα (sharpen), την πυκνότητα (saturation) και την θερμοκρασία του χρώματος, να θολώσει κάποια περιοχή (titl shift) και να προσθέσει βινιέτα.
Στατιστικά
Από τον Δεκέμβριο του 2021, το άτομο με τους περισσότερους ακόλουθους είναι ο Πορτογάλος επαγγελματίας ποδοσφαιριστής Κριστιάνο Ρονάλντο με περισσότερους από 373 εκατομμύρια ακολούθους. Από τις 14 Ιανουαρίου 2019, η φωτογραφία με τα περισσότερα likes στο Instagram είναι μια εικόνα ενός αυγού, που δημοσιεύτηκε από τον λογαριασμό @world_record_egg, που δημιουργήθηκε με μοναδικό σκοπό να ξεπεράσει το προηγούμενο ρεκόρ των 18 εκατομμυρίων likes σε μια ανάρτηση της Kylie Jenner. Από τον Ιανουάριο του 2019, η φωτογραφία έχει πάνω από 55 εκατομμύρια likes. Η δεύτερη φωτογραφία με τα περισσότερα likes είναι μια φωτογραφία γάμου της Αριάνα Γκράντε και του συζύγου της Ντάλτον Γκόμεζ. Το Instagram ήταν η τέταρτη εφαρμογή για κινητά με τις περισσότερες λήψεις της δεκαετίας του 2010.
Σημειώσεις
<references responsive="0" group="Σημ." />
Εξωτερικοί σύνδεσμοι
Κατηγορία:Ιστοσελίδες κοινωνικής δικτύωσης Κατηγορία:Μέσα κοινωνικής δικτύωσης Κατηγορία:Ιστοσελίδες διαμοιρασμού εικόνων
Φωτεινή πηγή
Φωτεινή πηγή ονομάζεται οποιαδήποτε πηγή που εκπέμπει φως.
Είδη
Οι φωτεινές πηγές, φυσικές ή τεχνητές, διακρίνονται σε δύο βασικά είδη σε: θερμές και σε ψυχρές.
Τεχνητές πηγές
Οι θερμές τεχνητές πηγές βασικά είναι στερεά σώματα και σπανιότερα αέρια ή ατμοί. Μια συνύπαρξη στερεάς και αέριας φάσης είναι αυτή που παρουσιάζουν οι φλόγες. Οι ψυχρές τεχνητές πηγές είναι συνήθως αέρια και ατμοί. Στις περιπτώσεις φθορισμού και του φαινομένου Compton οι πηγές είναι ή στερεά ή υγρά σώματα.
Κύρια χαρακτηριστικά στοιχεία των φωτεινών πηγών είναι ο βαθμός απόδοσης και ο ''φασματικός τους χαρακτήρας.
Είδη τεχνητών πηγών
Στις ψυχρές πηγές το φως παράγεται από τη διέγερση ατόμων αερίου ή ατμών σε πίεση χαμηλότερη της ατμοσφαιρικής όταν διέρχεται ηλεκτρικό ρεύμα μέσα σε γυάλινους σωλήνες ή φύσιγγες που βρίσκονται εγκατεστημένα μαζί με τα ηλεκτρόδια. Εξ αυτού συμπεραίνεται ότι και το φάσμα του φωτός τους δεν είναι συνεχές αλλά γραμμικό.
Για την λειτουργία αυτών των πηγών χρησιμοποιείται τάση εναλλασσόμενη, υψηλή ή χαμηλή, ανάλογα του τύπου των λαμπτήρων της κατηγορίας αυτής, οι οποίοι και διακρίνονται σε λαμπτήρες αίγλης και λαμπτήρες τόξου.
Φωτιστικά σώματα
Στην εφαρμογή του φωτισμού σπάνια αναζητάται η σφαιρική ισότροπη κατανομή του φωτός. Συνήθως απαιτείται η κατευθυνόμενη ακτινοβολία προς μια συγκεκριμένη κατεύθυνση σε στενή δέσμη που επιτυγχάνει π.χ. ο προβολέας ή αντίθετα ο καταυγαστήρας σε ανοικτή δέσμη. Για την πληρέστερη επιτυχία του σκοπού αυτού χρησιμοποιούνται κάτοπτρα σε συνδυασμό με φακούς ή διαφανή πρίσματα, (π.χ. Φάροι), που περιβάλλουν κατάλληλα τους λαμπτήρες.
Ενισχυτής παραγωγής φωτός (Λέιζερ)
Τα τελευταία χρόνια μια τεχνολογική εφαρμογή θεωρητικών ερευνών βασισμένων στη κυματομηχανική και στη θεωρία της σχετικότητας κατάφερε ένα νέο τρόπο παραγωγής φωτός, που έχει τεράστιες προοπτικές εφαρμογών σε κάθε σχεδόν τομέα της σύγχρονης ζωής, ξεκινώντας από ενδεικτικά λαμπάκια και περνώντας στη βιομηχανία, στη ιατρική, στις τηλεπικοινωνίες φθάνει στη πολεμική τεχνολογία, (για να μή λεχθεί ότι από έρευνες αυτής ξεκίνησε), τόσο στην αμυντική όσο και στην επιθετική. Οι συσκευές αυτές ονομάζονται Λέιζερ, το δε φως που εκπέμπουν είναι μονοχρωματικό σε απόλυτη σχεδόν παράλληλη δέσμη. Πρόκειται δηλαδή για στοιχειώδεις πηγές ή στοιχειώδεις ταλαντωτές των οποίων τα στοιχεία φωτοενίσχυσης και φωτοεκπομπής είναι συμφασικά (ίδιας φάσης).
Σε πολύ απλουστευμένη μορφή η φωτοενίσχυση και η φωτοεκπομπή Laser βασίζονται στη διέγερση σε μετασταθή κατάσταση, όσο το δυνατόν περισσότερων ατόμων ή ιόντων του σώματος, που ακτινοβολεί μετά από εξαναγκασμό σε ομαδική αποδιέγερση.
Τόσο η διέγερση όσο και η αποδιέγερση πραγματοποιούνται με φωτεινές ακτινοβολίες. Η εκπομπή συμβαίνει κατά την αποδιέγερση και έχει την ίδια συχνότητα και κατεύθυνση με την ακτινοβολία που προκάλεσε την διέγερση.
*
Μητροπολίτης Σουγδαίας Λουκάς
Ο μητροπολίτης Σουγδαίας Λουκάς, ήταν βυζαντινός ιερωμένος του 14ου αιώνα στη Σουγδαία της Ταυρικής (σημερινή Κριμαία) καθώς και διετέλεσε πρόεδρος της μητρόπολης Λακεδαίμονος την περίοδο 1329-1339. Ο Ανανίας Λαμπάρδης μητροπολίτης Λακεδαιμονίας (1750-15/4/1764) τον περιλαμβάνει στον κτητορικό κώδικα της μητρόπολης, τον οποίο συνέταξε, τρίτο κατά σειράν προεδρεύσαντα, αναφέροντας "καταλαβών εξ ορισμού του κρατίστου και αγίου μου αυτοκράτορος και της Θείας και Ιεράς Συνόδου επί τω προεδρεύειν, και μεγάλας υπηρεσίας προσενεγκών".
Αυξέντιος ο Αλαμάνος
Ο Αυξέντιος ο Αλαμάνος (ή Αλαμανός) είναι άγιος της Ανατολικής Ορθόδοξης Εκκλησίας και ένας από τους τριακόσιους αγίους που ήρθαν στην Κύπρο περί τα μέσα του 12ου αιώνα μετά τη Β' Σταυροφορία (1147-1149 μ.Χ.).
Βίος
Ήταν Γερμανός στην καταγωγή και κατά την εποχή των σταυροφοριών άκουσε για τον αγώνα απελευθέρωσης των Αγίων Τόπων από τους Μωαμεθανούς. Σε λίγο χρονικό διάστημα αρκετοί άνθρωποι μαζεύτηκαν και δημιούργησαν μια μεγάλη "στρατιά". Η στρατιά αυτή, η γνωστή σαν Β’ Σταυροφορία διαλύθηκε στη σημερινή Γιουγκοσλαβία. Ανάμεσα στα διάφορα σώματα στρατού ήταν και τριακόσιοι Έλληνες με αρχηγό τον Αυξέντιο. Ένας ακόμα άγιος της Εκκλησίας που ακολούθησε τον Αυξέντιο στον πνευματικό του αγώνα ήταν ο Άγιος Μίκαλλος. Όταν οι σταυροφόροι πλησίασαν την Κύπρο, ο Αυξέντιος έγινε μοναχός μαζί με τους άλλους 300 στρατιώτες (Άγιοι Αλαμανοί).
Μετακινήθηκαν όλοι τους στην Κύπρο και αφού ο Αυξέντιος περιήλθε το νησί, κατέληξε σε μια σπηλιά στην περιοχή της Καρπασίας μεταξύ των χωριών Κώμης Κεπίρ και Επτακώμης όπου λέγεται πως έζησε θεοφιλώς.
Δεν γνωρίζουμε πολλά για την μετέπειτα ζωή του παρά το ότι θεωρείται θαυματουργός απο την Εκκλησία της Κύπρου.
Εορτασμός
Η Ορθόδοξη Εκκλησία τον θεωρεί άγιο και τιμάει την μνήμη του στις 28 Σεπτεμβρίου εκάστου έτους.
Απολυτίκιο
Χαίρει ἔχουσα ἡ Καρπασέων Κώμη λάρνακα τῶν σῶν λειψάνων,
παναοίδιμε πάτερ Αὐξέντιε.
Ὡς γὰρ ποτὲ πολεμίους κατήσχυνας, καὶ τῶν δαιμόνων τὸ θράσος ἐνίκησας
καὶ κατηύφρανας ἠμᾶς τοὺς πιστῶς σοὶ κράζοντας,
ἱκέτευε, δωρήσασθαι ἠμὶν τὸ μέγα ἔλεος.
Παραπομπές
Κατηγορία:Άγιοι της Ορθόδοξης Εκκλησίας Κατηγορία:Χριστιανοί άγιοι του 12ου αιώνα Κατηγορία:Χριστιανοί του Μεσαίωνα
Μπράιαν Λίτρελ
Ο Μπράιαν Λίτρελ (Brian Thomas Littrell, 20 Φεβρουαρίου 1975), είναι Αμερικανός τραγουδιστής, στιχουργός και ηθοποιός. Έγινε γνωστός κυρίως για την συμμετοχή του στους Backstreet Boys των οποίων είναι μέλος.
Επίσης κάνει καριέρα στον χώρο της σύγχρονης Χριστιανικής μουσικής όπου το 2006 κυκλοφόρησε το σόλο άλμπουμ Welcome Home (You).
Βιογραφία
Ο Λίτρελ, γεννήθηκε το 1975 στο Λέξινγκτον του Κεντάκι, όπου και μεγάλωσε. Γονείς του είναι ο Χάρολντ Μπέικερ Λίτρελ τζ. και η Τζάκι Φοξ.
Είναι μέλος των Backstreet Boys από το 1993, ενώ από το 2004 κάνει καριέρα στην σύγχρονη Χριστιανική μουσική. Ο Κέβιν Ρίτσαρντσον (επίσης μέλος των Backstreet Boys), είναι πρώτος ξάδερφος με τον Μπράιαν Λίτρελ.
Προσωπικά στοιχεία
Είναι παντρεμένος από το 2000, με την Λέιαν Ουάλλας, και έχουν έναν γιό, τον Μπέιλι Λίτρελ (γ.2002), ο οποίος είναι μουσικός της Κάντρι. Στα 15 του, ήθελε να ασχοληθεί με το μπάσκετ, όμως είχε ύψος 1,70 οπότε στράφηκε στη μουσική. Σήμερα έχει ύψος 1,72 εκατοστά.
Ιωάννης του Σαλόν
Ο Ιωάννης ο Παλαιός, γαλλ. Jean l' Αntique (1190 - 30 Σεπτεμβρίου 1267) από τον Οίκο της Ιβρέας ήταν κόμης του Σαλόν (Chalon-sur-Saône) και του Ωξόν (Auxonne).
Βιογραφία
Το 1237 αντάλλαξε το Ωξόν και το Σαλόν με τον Ούγο Δ΄ των Καπετιδών δούκα της Βουργουνδίας, που του έδωσε τις πόλεις Σαλίν (η δεύτερη μεγάλη πόλη της Βουργουνδίας τότε), Μπελβουάρ, Βυιλαφάν, Ορνάν, Μονφωκόν, Αρλαί και τα κάστρα Κλεέ, Σωσίν, Ορζελέ. Έτσι έγινε ένας από τους πιο ισχυρούς ευγενείς της χώρας.
Έδωσε καταστατικούς χάρτες προνομίων στις πόλεις της περιοχής του και δέχθηκε Δομινικανούς μοναχούς ως ιεροεξεταστές. Τα αλατορυχεία του Σαλίν με την παραγωγή τους του έδωσαν πλούτο, που τον χρησιμοποίησε για την επέκταση της περιοχής του. Για την προστασία των εμπορικών οδών έκτισε τα κάστρα Λε Πιν, Μονμαού, Σαντ-Αν, Αργκουέλ και Νοζερουά, στο οποίο διέμενε συνήθως.
Για να αποφύγει τους δασμούς, που επέβαλλε ο κόμης του Πονταρλιέ, αγόρασε τα δάση γύρω από το Πονταρλιέ και το Ζουν (Jougne) και τα συνέδεσε, δημιουργώντας δρόμους. Ίδρυσε τις πόλεις Σατελμπλάν, Σω-Νεφ και Ροχεζάν· η τελευταία περιέχει στο όνομά της το δικό του όνομα.
Οικογένεια
Νυμφεύτηκε πρώτα τη Μαχώ των Καπετιδών, κόρη του Ούγου Γ΄ δούκα της Βουργουνδίας και είχε τέκνα:
Το 1242 απεβίωσε η Μαχώ και ο Ιωάννης έκανε δεύτερο γάμο, με την Ιζαμπώ/Ισαβέλλα, κόρη του Ροβέρτου Α΄ του Κουρτεναί και είχε τέκνα:
Το 1257 απεβίωσε η Ιζαμπώ και ο Ιωάννης έκανε τρίτο γάμο, με τη Λάουρα/Λωρέτ, κόρη του Σίμωνα Β΄ κυρίου του Κομμερσύ και είχε τέκνα:
Εξωτερικοί σύνδεσμοι
Κατηγορία:Οίκος της Ιβρέας
Κοσμοβιτράλ, Τολούκα
right|thumb|300px|Άποψη του Κοσμοβιτράλ, Τολούκα - Μεξικό
To Κοσμοβιτράλ (Cosmovitral) είναι η παλιά αγορά με τα βιτρώ και το βοτανικό κήπο στην πόλη Τολούκα (Toluca) του Μεξικού.
Η παλιά αγορά της Τολούκα
Το κτίριο, όπου βρίσκεται σήμερα το Κοσμοβιτράλ, χτίστηκε αρχικά ως η Αγορά της 16ης Σεπτεμβρίου, μεταξύ των ετών 1909 και 1910, για την επέτειο της εκατονταετηρίδας από την ανεξαρτησία του Μεξικού. Σχεδιάστηκε σε ρυθμό Αρ Νουβό (Art Nouveau) από το Μεξικανό μηχανικό Μανουέλ Αρράτια ( Manuel Arratia).
Η κλειστή αυτή αγορά ήταν η πρώτη που λειτούργησε στην πόλη της Τολούκα. Όπως όλες οι κλειστές αγορές στο Μεξικό, ήταν το κέντρο της πόλης στην Τολούκα με την έντονη δραστηριότητά της. Ήταν το πιο ενδιαφέρον και γραφικότερο μέρος για να παρατηρήσει κανείς την καθημερινή ζωή των κατοίκων της πόλης. Πάγκοι γεμάτοι με εξωτικά φρούτα με το δελεαστικό άρωμά τους, λαχανικά, βότανα για τις αρρώστιες, πανέρια με κότες και γαλοπούλες, τοπικές πουκαμίσες και είδη λαϊκής τέχνης, ακόμη και φέρετρα, υπήρχαν στην αγορά της Τολούκα. Εκεί αγοραστές και πωλητές επιδίδονταν στο παιχνίδι του παζαρέματος. Το κτίριο έπαψε να λειτουργεί ως αγορά το 1975.
Το Κοσμοβιτράλ
Ο Μεξικανός ζωγράφος, μουραλίστας και γλύπτης Λεοπόλντο Φλόρες (Leopoldo Flores, γεν. 1936) πρωτοστάτησε, παρ' όλες τις αντιδράσεις και αντίθετες εισηγήσεις, στη μετατροπή της παλιάς αγοράς σε χώρο τεχνόπολης και βοτανικό κήπο. Το πρωτοπορειακό σχέδιο του Φλόρες ήταν να διακοσμήσει όλες τις πλευρές του κτιρίου, όπως και την οροφή του, με τεράστιες υαλογραφίες (βιτρώ) σε ποικίλους συνδυασμούς και με ζωηρά και λαμπερά χρώματα. Το έργο ονομάστηκε "Κοσμοβιτράλ" από τις λέξεις "κόσμος" και "βιτράλ", που σημαίνει γυαλί στα ισπανικά, ενώ το θέμα της όλης σύλληψης είναι  "Ο Άνθρωπος και η σχέση του με το Σύμπαν". Ο Φλόρες, με άλλους 60 τεχνίτες, εργάστηκε για τρία χρόνια, από το 1978 έως το 1980, για την ολοκλήρωση του φιλόδοξου έργου του. Τα βιτρώ, που διατρέχουν τις επιφάνειες του κτιρίου, αποτελούνται από 71 τμήματα (πάνελ), τα οποία καλύπτουν μια έκταση 3.200 τετραγωνικών μέτρων, περιέχουν 45 τόνους φυσητό γυαλί και περίπου 500.000 τεμάχια γυαλιού. Χρησιμοποιήθηκαν είκοσι οκτώ διαφορετικά χρώματα γυαλιού, που τα περισσότερα προέρχονταν από την Ιταλία, τη Γερμανία, τη Γαλλία, το Βέλγιο, την Ιαπωνία, τον Καναδά και τις ΗΠΑ.
Το θέμα του Κοσμοβιτράλ, που απεικονίζεται στα βιτρώ παράθυρα, επικεντρώνεται στο φιλοσοφικό δυισμό και την ανταγωνιστικότητα του σύμπαντος, στον αγώνα μεταξύ ζωής και θανάτου, καλού και κακού, ημέρας και νύχτας, δημιουργίας και καταστροφής και όλα ενταγμένα σ' ένα κοσμικό συνεχές.
Το επίκεντρο όμως της καλλιτεχνικής δημιουργίας στο Κοσμοβιτράλ είναι το τεράστιο βιτρώ με τον "΄Ανθρωπο - Ήλιο" (Hombre Sol), που αναπαριστά τον Ήλιο με την εικόνα του Ανθρώπου. Συμβολίζεται το ανθρώπινο γένος σε πλήρη αρμονία με τις δυνάμεις της δημιουργία, της αρετής, της τέχνης, της επιστήμης, της αλήθειας, της ομορφιάς, της σοφίας και άλλων αρετών. Ο Άνθρωπος - Ήλιος έγινε έκτοτε το σύμβολο της Τολούκα και της Πολιτείας του Μέχικο.
Ο Βοτανικός Κήπος στο Κοσμοβιτράλ περιέχει πάνω από 500 είδη φυτών, που προέρχονται τόσο από το Μεξικό όσο και από όλες τις περιοχές του κόσμου.
Πηγές
Κατηγορία:Βοτανικοί κήποι Κατηγορία:Κτίρια και κατασκευές στο Μεξικό
Γιαν Σενέλ
Το 2021 αναδείχθηκε πρωταθλητής στα 25 μέτρα πιστόλι ταχύτητας ομαδικό στο Ευρωπαϊκό πρωτάθλημα σκοποβολής του Όσιγιεκ. Είναι αθλητής του συλλόγου GEM Tir Sportif και κατοικεί στη Μασσαλία.
Παραπομπές
Κατηγορία:Γάλλοι αθλητές της σκοποβολής Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Τατιάνα Κότοβα
Η Τατιάνα Νικολάεβνα Κότοβα (Ρωσικά: Татьяна Николаевна Котова), είναι Ρωσίδα τραγουδίστρια, μοντέλο, ηθοποιός, τηλεοπτική προσωπικότητα και πρώην μέλος του Ρωσο-Ουκρανικού γυναικείου συγκροτήματος ΒΙΑ Γκρα, Το 2006 ήταν η Μις Ρωσία και το 2007 είχε πάρει μέρος στο διαγωνισμό ομορφιάς Μις Υφήλιος εκπροσωπώντας τη Ρωσία.
Μέλη σε λίστα
Έρικα Γκέρτσεκ (2013-σήμερα) Μίσα Ρομάνοβα (2013-σήμερα) Αναστασία Κοζεβνίκοβα (2013-σήμερα) Αλιόνα Βίνιτσκαγια (2000-2003) Ναντιέζντα Γκρανόφσκαγια (2000-2002) (2002-2006) (2009-2011) Τετιάνα Νάϊνικ (2002) Άννα Σεντοκόβα (2002-2004) Βέρα Μπρέζνιεβα (2003-2007) Σβετλάνα Λομποντά (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ (2006) Όλγα Ρομανόφσκαγια (2006-2007) Μεσέντα Μπαγκαουντίνοβα (2007-2009) Τατιάνα Κότοβα (2008-2010) Σάντα Δημόπουλος (2011-2012) Γιέβα Μπουσμινά (2010-2012).
Εξωτερικοί σύνδεσμοι
Κατηγορία:Ρωσίδες τραγουδίστριες Κατηγορία:Ρωσίδες ηθοποιοί Κατηγορία:Ρωσίδες μοντέλα Κατηγορία:Φωτομοντέλα Κατηγορία:Μις Ρωσία
Δήμος Τσένταρ
Ο Δήμος Τσένταρ (Центар ) είναι ένας από τους δέκα δήμους που αποτελούν την πόλη των Σκοπίων. Βρίσκεται στο κέντρο της πόλης. Στον Δήμο Τσένταρ βρίσκεται το κτίριο του κοινοβουλίου της χώρας.
Γεωγραφία
Ο Δήμος Τσένταρ συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας Κατηγορία:Δήμοι των Σκοπίων Κατηγορία:Δήμος Τσένταρ
Τζίμι Μακέι
Ο Τζίμι Μακέι (James Birrell "Jimmy" Mackay) ήταν παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974, στη Δυτική Γερμανία. Γεννήθηκε στις 19 Δεκεμβρίου του 1943 και αγωνιζόταν στο χώρο του κέντρου. Ξεκίνησε την καριέρα του στη σκωτσέζικη Έρντρι πριν μεταναστεύσει στην Αυστραλία όπου έκανε καριέρα στις Κροατία Μελβούρνης, Χακόα και Σάουθ Μέλμπουρν. Με την Εθνική Αυστραλίας είχε απο το 1971 έως το 1975, 52 συμμετοχές και 5 τέρματα. Μάλιστα χάρη σε δικό του γκολ στους αγώνες μπαράζ με τη Νότια Κορέα, η Αυστραλία πήρε την πρόκριση για πρώτη φορά στην ιστορία της σε τελική φάση Μουντιάλ. Απεβίωσε στις 11 Δεκεμβρίου του 1998.
Πηγές
Κατηγορία:Μέσοι ποδοσφαιριστές Κατηγορία:Αυστραλοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές Σάουθ Μέλμπουρν ΦΚ
13 Ηγερία
Η μέση διάμετρος της Ηγερίας υπολογίσθηκε, από την επιπρόσθηση ενός αστέρα στις 8 Ιανουαρίου 1992, σε 217 επί 196 χλμ. (μέση 207,6 χλμ.), δηλαδή ένα σχήμα αρκετά κοντά στο σφαιρικό για τις διαστάσεις της. Η μάζα της εκτιμάται σε 9,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ηγερίας εκτιμάται σε 5,8 cm/sec², δηλαδή η βαρύτητα εκεί είναι 170 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 110 m/sec.
Ο φασματικός τύπος της Ηγερίας είναι G (ανθρακούχος με πυριτικά), όπως της Δήμητρας. Το άλβεδό της είναι συνακόλουθα χαμηλό (0,083) και η μέση θερμοκρασία στην επιφάνειά της εκτιμάται σε 99 βαθμούς Κελσίου κάτω από το μηδέν.
Η Ηγερία περιστρέφεται γύρω από τον εαυτό της μία φορά κάθε 7 ώρες και 3 λεπτά.
Παραπομπές
Ηγερια
Βήσσα
Το όνομα Βήσσα ή Βήσα μπορεί να αναφέρεται για:
Έκρηξη του όρους της Αγίας Ελένης 1980
Το 1980, συνέβη μια μεγάλη ηφαιστειακή έκρηξη στο όρος της Αγίας Ελένης, ένα ηφαίστειο το οποίο βρίσκεται στην πολιτεία της Ουάσινγκτον, στις Ηνωμένες Πολιτείες. Η έκρηξη (η οποία έχει Δείκτη Ηφαιστειακής Έκρηξης 5) ήταν η μόνη σημαντική ηφαιστειακή έκρηξη που συνέβη στις 48 πολιτείες των κυρίως ΗΠΑ (εκτός Αλάσκας και Χαβάης) μετά την έκρηξη το 1915 της Κορυφής Λάσσεν στην Καλιφόρνια. Πριν την έκρηξη υπήρχαν προειδοποιητικά σημάδια, όπως διάφοροι σεισμοί στην περιοχή και συμβάντα εκπομπής ατμού, προκληθέντα από μια εισδοχή μάγματος σε μικρό βάθος κάτω από το ηφαίστειο που δημιούργησε ένα σύστημα θραύσης στη βόρεια πλαγιά του βουνού. Ένας σεισμός ο οποίος έλαβε χώρα στις 8:32:17 το πρωί (τοπική ώρα) την Κυριακή 18 Μαΐου 1980 προκάλεσε την κατάρρευση του ήδη αδύναμου βορείου τμήματος του βουνού. Έτσι έλαβε χώρα η μεγαλύτερη κατολίσθηση που έχει ποτέ καταγραφεί όλη την περίοδο στο βουνό. Αυτό ξαφνικά ενεργοποίησε τον μερικώς τηγμένο, πλούσιο σε αέρια και ατμό βράχο στο ηφαίστειο ο οποίος βρισκόταν χαμηλότερη πίεση. Ο βράχος αντέδρασε εκτινάσσοντας ένα καυτό μείγμα λάβας. Το ηφαιστειακό προϊόν εξερράγη με κατεύθυνση προς τα βόρεια προς την Λίμνη Σπίριτ με μεγάλη ταχύτητα.
Σιάτλ
Το Σιάτλ (αγγλικά: Seattle, Washington), είναι πόλη των ΗΠΑ, η μεγαλύτερη της πολιτείας Ουάσινγκτον και το σημαντικότερο αστικό και οικονομικό κέντρο στα βορειοδυτικά της χώρας. Επίσης, είναι έδρα και μεγαλύτερη πόλη της κομητείας Κινγκ.
Αυτοκράτορας της Ιαπωνίας
Ο  Αυτοκράτορας (天皇), tennō;, κυριολεκτικά «ουράνιος κυρίαρχος», αναφέρεται επίσης ως Μικάντο (帝)) της Ιαπωνίας είναι η κεφαλή του κράτους της Ιαπωνίας και επικεφαλής της ιαπωνικής αυτοκρατορικής οικογένειας. Είναι, επίσης, η ανώτατη αρχή της θρησκείας Σίντο. Σύμφωνα με το ισχύον σύνταγμα της Ιαπωνίας, ο αυτοκράτορας είναι το «σύμβολο του κράτους και της ενότητας του λαού».
Σιάτλ
Ο πληθυσμός της πόλης του Σιάτλ, ανέρχεται (σύμφωνα με εκτιμήσεις για το 2021 ), σε 800,000 κατοίκους, ενώ ο πληθυσμός της μητροπολιτικής περιοχής του Σιατλ, ξεπερνά τους 4,069,180 κατοίκους (2021).
Μητροπολιτική περιοχή
Το Σιάτλ είναι το κέντρο μιας μεγάλης μητροπολιτικής περιοχής που εκτείνεται στις πυκνοκατοικημένες ακτές του Πιούτζετ Σάουντ. Ο συνολικός πληθυσμός ξεπερνά τα 3 εκατομμύρια. Άλλες σημαντικές πόλεις είναι οι Τακόμα, Μπελέβ, Έβερετ, Ρέντμοντ και Ολύμπια (η πρωτεύουσα της πολιτείας).
Ιστορία
Η σύγχρονη ιστορία του Σιάτλ θεωρείται ότι ξενικά το 1851 όταν έφτασαν στην περιοχή τα μέλη της οικογένειας Ντένι. Η επίσημη ίδρυση έγινε το 1869 όταν και ο πληθυσμός ήταν περίπου 1.000 κάτοικοι. Το 1889 μια μεγάλη πυρκαγιά κατέστρεψε σχεδόν ολόκληρο το κέντρο της πόλης. Η ανοικοδόμηση έγινε πολύ γρήγορα και με το εργατικό δυναμικό που προσέλκυσε ο πληθυσμός της πόλης αυξήθηκε. Η οικονομία άνθησε μετά την ανακάλυψη χρυσού στον ποταμό Κλοντάικ το 1896. Ο πυρετός του χρυσού που ακολούθησε έφερε πολλούς μετανάστες στην πόλη και την κατέστησε το δυναμικότερο κέντρο των βορειοδυτικών ΗΠΑ. Στις αρχές του 20ού αιώνα έγινε σειρά έργων που αύξησαν την έκταση της πόλης καθώς και η διάνοιξη του καναλιού που ένωσε τη λίμνη Ουάσινγκτον με τον Πιούτζετ Σάουντ.
Το 1962 η πόλη διοργάνωσε την παγκόσμια έκθεση (Century 21 Exposition). Στα πλαίσια της έγιναν αρκετά έργα που άλλαξαν τη μορφή της πόλης, ανάμεσά τους και η κατασκευή του πύργου Space Needle («Διαστημική Βελόνα») που είναι το πιο αναγνωρίσιμο μνημείο του Σιάτλ.
Το 1999 έγινε η σύνοδος του Παγκόσμιου Οργανισμού Εμπορίου που συνοδεύτηκε από μαζικές διαδηλώσεις εναντίον της παγκοσμιοποίησης και επεισόδια στους δρόμους της πόλης.
Οικονομία
Η οικονομία της πόλης είναι στενά συνδεδεμένη με την αεροναυπηγική εταιρία Μπόινγκ που ιδρύθηκε εκεί. Η έδρα της σήμερα είναι στο Σικάγο αλλά μεγάλο μέρος της παραγωγής παραμένει στο Σιάτλ και είναι ένας από τους μεγαλύτερους εργοδότες της πόλης. Πιο πρόσφατα έχει αναπτυχθεί ο τομέας των νέων τεχνολογιών με εταιρίες όπως η Microsoft (τα κεντρικά της είναι στο προάστιο Ρέντμοντ) και η Amazon.com. Το Σιάτλ έχει τη φήμη μιας πόλης με μεγάλη κατά κεφαλή κατανάλωση καφέ. Εκεί βρίσκεται η έδρα της εταιρίας Starbucks.
Το λιμάνι του Σιάτλ είναι ένα από τα σημαντικότερα στον Ειρηνικό Ωκεανό. Έχει μεγάλη εμπορευματική αλλά και τουριστική κίνηση, καθώς εξυπηρετεί πάνω από 200 κρουαζιερόπλοια το χρόνο.
Διοίκηση
Δήμαρχος από την 1η Ιανουαρίου 2022 είναι ο Μπρους Χάρελ (Δημοκρατικός).
Πολιτισμός
Εκτός από οικονομικό το Σιάτλ είναι και σημαντικό πολιτιστικό κέντρο. Ιδιαίτερα φημισμένη είναι η συμφωνική ορχήστρα της πόλης. Η πόλη έχει επίσης μια αρκετά ανεπτυγμένη θεατρική σκηνή.
Τη δεκαετία του 1990 το Σιάτλ έγινε γνωστό ως η πατρίδα της μουσικής γκραντζ. Σημαντικά συγκροτήματα που σχηματίστηκαν εκεί είναι οι Nirvana, Pearl Jam, Soundgarden, Mudhoney και Alice in Chains.
Αυτοκράτορας της Ιαπωνίας
Ο Αυτοκρατορικός Οίκος της Ιαπωνίας είναι η παλαιότερη συνεχής κληρονομική μοναρχία του κόσμου. Στο Νιχόν Σόκι (日本書紀), ένα βιβλίο της ιαπωνικής ιστορίας του 8ου αιώνα, λέγεται ότι η Αυτοκρατορία της Ιαπωνίας ιδρύθηκε το 660 π.Χ. από τον αυτοκράτορα Τζίμου, που σύμφωνα με την παράδοση είχε θεϊκή καταγωγή. Ο πρώτος αυτοκράτορας για τον οποίο υπάρχουν επίσημα καταγεγραμμένα ιστορικά στοιχεία είναι ο 29ος, ο Αυτοκράτορας Κιμμέι (539–571). Σημερινός αυτοκράτορας της Ιαπωνίας είναι ο Ναρουχίτο. Ο πλήρης τίτλος του είναι «η Αυτού Αυτοκρατορική Μεγαλειότης ο Αυτοκράτωρ (της Ιαπωνίας)» και διαδέχθηκε τον πατέρα του Αυτοκράτορα Ακιχίτο την 1η Μαΐου 2019 μετα απο παραίτηση του τελευταίου. Ο Ναρουχίτο είναι ο 126ος Αυτοκράτορας της Ιαπωνίας.
Ο ρόλος του αυτοκράτορα της Ιαπωνίας έχει ιστορικά παρουσιάσει διάφορες εναλλαγές ανάμεσα σε ένα εθιμοτυπικό και συμβολικό ρόλο και σε έναν πραγματικό κυβερνήτη της χώρας. Σήμερα, ο ρόλος του είναι καθαρά εθιμοτυπικός, καθώς το πολίτευμα της χώρας είναι βασιλευόμενη κοινοβουλευτική δημοκρατία και σύμφωνα με το ισχύον σύνταγμα, εκτός από κάποιες συγκεκριμένες πράξεις, «…δεν πρέπει να έχει αρμοδιότητες σχετικές με την κυβέρνηση…» (άρθρο 4). Σύμφωνα με το 3ο άρθρο του Συντάγματος απαιτείται η συμβουλή και η έγκριση του Υπουργικού Συμβουλίου για όλες τις πράξεις του στα κρατικά (αλλά όχι κυβερνητικά) θέματα όπως αυτές ορίζονται από το σύνταγμα (στο άρθρο 7).
Από τα μέσα του δέκατου ένατου αιώνα, το αυτοκρατορικό παλάτι ονομάζεται «Κιούτζο» (宫城) και αργότερα «Κόκιο» (皇居). Βρίσκεται στην περιοχή του Κάστρου του Έντο, στο κέντρο του Τόκιο. Παλαιότερα η Αυτοκρατορική Οικογένεια κατοικούσε στο Κιότο, για σχεδόν έντεκα αιώνες. Στην Δύση ο θρόνος του είναι γνωστός και ως «ο Θρόνος των Χρυσανθέμων».
Τα γενέθλια του εκάστοτε Αυτοκράτορα (σήμερα στις 23 Φεβρουαρίου), τιμούνται ως εθνική εορτή στην Ιαπωνία.
Κουκλέσι Ιωαννίνων
To Κουκλέσι ή Άνω Κουκλέσι είναι ορεινό χωριό της πρώην επαρχίας Δωδώνης στο νομό Ιωαννίνων στην Ήπειρο σε υψόμετρο 700 μέτρων.
Γεωγραφία - Αξιοθέατα
To Κουκλέσι βρίσκεται στα σύνορα του νομού με το νομό Πρεβέζης στις ανατολικές πλαγιές της νότιας κορυφογραμμής του όρους Τόμαρος (Ολύτσικας). Το χωριό είναι κτισμένο σε βατή οροσειρά, σαν μικρό οροπέδιο, που οι κάτοικοι αποκαλούν "Κουκλεσίτικο Βουνό και Μορίζι". Απέχει 44,5 χλμ Ν. της πόλης των Ιωαννίνων, 45 χλμ. Β.-ΒΔ. από την Άρτα και 5 χλμ. Δ.-ΒΔ. από τη Ποταμιά που βρίσκεται δίπλα στην εθνική οδό Άρτας - Ιωαννίνων. Η Ποταμιά ή "Κάτω Κουκλέσι" χτίστηκε από κατοίκους του Κουκλεσίου μετά το Β΄ Παγκόσμιο Πόλεμο που μετακινήθηκαν σε χαμηλότερο υψόμετρο και πιο κοντά στον οδικό άξονα.
Τα σπίτια του χωριού είναι αραιά, απλώνονται σε μεγάλη έκταση και βρίσκονται σε μικρά ισιώματα, ριζοτόπια, προσήλια, ομαλές κατωφέρειες, περιμετρικά από τον ναό του Αγίου Νικολάου, ο οποίος μαζί με το καμπαναριό και τον περίβολο του και έχει κηρυχθεί ως ιστορικό διατηρητέο μνημείο (ΥΑ ΥΠΠΟ/ΑΡΧ/Β1/Φ33/11031/206/12-4-1993 - ΦΕΚ 310/Β/4-5-1993). Πρόκειται για τρίκλιτη βασιλική με τρούλο και χαγιάτια που κτίστηκε το πρώτο μισό του 19ου αιώνα. Ένα άλλο αξιοθέατο είναι το "Xάνι Σαφίτ Mπέη" ή "Xάνι Mπότσαρη" που έχει χαρακτηριστεί και αυτό ιστορικό διατηρητέο μνημείο (ΥΑ ΥΠΠΟ/ΑΡΧ/Β1/Φ33/26714/609/16-8-1990 - ΦΕΚ 617/Β/27-9-1990).
Έξω από το χωριό, σε υψόμετρο 640 μ. και σε μια απότομη πλαγιά με θέα τον ποταμό Λούρο υπάρχει το παλαιολιθικό σπήλαιο "Περιστέρι". Έχουν βρεθεί παλαιοντολογικά και γεωφυσικά ευρήματα καθώς και ο ανθρώπινος σκελετός παιδιού που η ηλικία του δεν έχει χρονολογηθεί ακόμα. Οι γεωφυσικές μέθοδοι που εφαρμόστηκαν έχουν αποκαλύψει αποθέματα σταλαγμιτών και κενά κάτω από την επιφάνεια του σπηλαίου, τα οποία δεν έχουν εξερευνηθεί.
Η περιοχή δυτικά και βόρεια του χωριού μέχρι το "χάνι του Τέροβου" και ειδικά η χαράδρα που διασχίζεται από τον ποταμό Λούρο έχει χαρακτηριστεί ως τοπίο ιδιαίτερου φυσικού κάλους (ΤΙΦΚ). Από το Κουκλέσι ξεκινούν ή περνούν αρκετές πεζοπορικές διαδρομές με κατάληξη τους Παππαδάτες Πρέβεζας, τη Ποταμιά, τη "Γκαϊλότρυπα", το "φαράγγι της Γκρόπας".
Ιστορία
Το Κουκλέσι, σύμφωνα με τη τοπική παράδοση, δημιουργήθηκε από κατοίκους άλλων χωριών της περιοχής. Τη περίοδο της τουρκοκρατίας, ο Αλή Πασάς εγκατέστησε "καμινάδες" (δηλ. καρβουνιάρηδες) που δούλευαν στην περιοχή χρησιμοποιώντας τα δένδρα από τον πλούσιο δρυόδασος που τότε κάλυπτε το όρος Τόμαρος. Τα οθωμανικά στατιστικά κατάστιχα του 1895 αναφέρουν ότι το χωριό ήταν τσιφλίκι του καζά των Ιωαννίνων και είχε πληθυσμό 288 κατοίκους.
Διοικητικά
Ως κοινότητα συστάθηκε το 1919 με το ΦΕΚ 184Α-19/08/1919 και έδρα τον οικισμό. Σύμφωνα με το σχέδιο Καλλικράτης, μαζί με τη Ποταμιά αποτελούν τη τοπική κοινότητα Κουκλεσίου που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 54 κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Ιωάννης Α΄ του Ωσέρ
Ο Ιωάννης Α΄, γαλλ. Jean I (1243 - 1309) από τον Οίκο της Ιβρέας ήταν κύριος του Ροσφόρ και σύζυγος της Αδελαΐδας κόμισσας του Ωξέρ (Auxerre).
Βιογραφία
Ήταν ο δευτερότοκος γιος του Ιωάννη του Παλαιού κόμη του Ωξόν & Σαλόν και της Ιζαμπώς/Ισαβέλλας, κόρης του Ροβέρτου Α΄ του Κουρτεναί. Ο πατέρας του αντάλλαξε το Ωξόν & Σαλόν με το Σαλίν, Αρλαί, Μπεζανσόν, κά.
Η μητέρα του ήταν η δεύτερη σύζυγος του Ιωάννη (από τις τρεις συζύγους του). Ετεροθαλή αδέλφια του ήταν ο Ούγος σύζυγος της Αδελαΐδας κόμισσας της Βουργουνδίας και ο Ιωάννης Α΄ κύριος του Αρλαί και υποκόμης του Μπεζανσόν.
Έκανε γάμο με την Αδελαΐδα, κόρη και κληρονόμο της Ματθίλδη Β΄ των Νταμπιέρ, κόμισσας του Νεβέρ & του Ωσέρ. Όταν η σύζυγός του έγινε κόμισσα του Ωξέρ, ο Ιωάννης Α΄ έγινε κόμης συζυγικώ δικαιώματι (jure auxoris). Απεβίωσε το 1309.
Οικογένεια
Νυμφεύτηκε την Αδελαΐδα, κόρη του Εύδη κόμη του Νεβέρ και είχε τέκνο:
Παραπομπές σε πηγές
Κατηγορία:Οίκος της Ιβρέας
Ντέρμπι ΑΕΚ - ΠΑΟΚ
Το έμβλημα και των δύο ομάδων είναι ο Δικέφαλος αετός, και συνδέεται με την Βυζαντινή Αυτοκρατορία, αλλά με κάποιες διαφορές. Ο Δικέφαλος της Α.Ε.χ. είναι με ανοιχτά φτερά, και φέρει στέμμα, σπαθί και σφαίρα, ενώ τα χρώματα του είναι το κίτρινο που υποδηλώνει την ελπίδα μετά τον ξεριζωμό των χιλιάδων προσφύγων το 1922, αλλά έχει ρίζες και στη Βυζαντινή Αυτοκρατορία και το μαύρο που υποδηλώνει τον πόνο της γενιάς εκείνης, που αναγκάστηκε να μεταφερθεί στα αστικά κέντρα της Ελλάδας. Αντίθετα, από το 1991 και έπειτα, τα φτερά του Δικεφάλου του Π.Α.Ο.Κ. εμφανίζονται πένθιμα κλειστά, και δεν φέρει στέμμα, σπαθί ή σφαίρα, ενώ τα χρώματα του είναι το μαύρο ως ένδειξη πένθους για την πτώση του Ελληνισμού της Ανατολής, και το λευκό που συμβολίζει την ελπίδα για αναγέννηση.
Νίκες ανά διοργάνωση και ανά γήπεδο
Μέχρι και: 19/02/2023
Γκολ ανά διοργάνωση
{|
Ρεκόρ
(Τζανούλας 9', 21', 38', 74', Κανάκης 73', Νεστορίδης 87' – Γιεντζής 23', Κιουρτζής 54') και Α.Ε.Κ. – ΠΑΟΚ 6–2, Στάδιο Νίκος Γκούμας, 13 Μαΐου 1962 (Ζάγκυλος 16', Νεστορίδης 24', 90', Τσαχουρίδης 58', Γούβας 60', Σκευοφύλακας 74' – Γιακουμής 2', 50') και Α.Ε.Κ. – ΠΑΟΚ 6–2, Στάδιο Νίκος Γκούμας, 8 Μαΐου 2002 (Τσιάρτας 2', Νικολαΐδης 24', 53', Λάκης 41', Κωνσταντινίδης 62', Ίβιτς 90'+2' – Βοσκαρίδης 85', 89') (Παπασταθόπουλος 20', Μπλάνκο 23', Λυμπερόπουλος 25', Καλόν 82' ) (Κούδας 11', Κωστίκος 50', Δημόπουλος 60', 69', 85') (Πέλλιος 33' αυτογκόλ – Βασιλάκος 61', 90'+1', Κούδας 82' ) (Νεστορίδης 35' πεν., 67', Παπαγεωργίου 64', Παπαϊωάννου 89') (Τσιάρτας 27' πεν., Λάκης 39', Νικολαΐδης 47', Ίβιτς 89') (Κούδας 8', Δημόπουλος 27', 52', 72', Γκουερίνο 66', Σίγγας 69' – Μαύρος 25') (Δαμανάκης 52', Γεωργόπουλος 81')
Α' Εθνική / Super League (1959–60 - )
1 Ο αγώνας διακόπηκε στο 72ο λεπτό (Σκορ: 1–3). Παραμένει ως τελικό αποτέλεσμα.
2 Ο αγώνας κατοχυρώθηκε 0-3 στην ΑΕΚ στο δικαστήριο, λόγω της εισβολής του πρόεδρου του ΠΑΟΚ Ιβάν Σαββίδη στον αγωνιστικό χώρο, μετά από ακυρωθέν γκολ του διαιτητή Γεώργιου Κομίνη στο 90ο λεπτό της αναμέτρησης.
Κύπελλο
• Προκρίσεις/Κατακτήσεις: Α.Ε.Κ. 8, ΠΑΟΚ 14.
Τοπ Σκόρερ
1 Ο Βασίλης Βασιλάκος έχει σκοράρει και μια φορά με την φανέλα της Α.Ε.Κ. ενάντια στον ΠΑΟΚ.
Κατάταξη στο Πρωτάθλημα
• Συνολικά: Η Α.Ε.Κ. έχει τερματίσει 42 φορές ψηλότερα, ο ΠΑΟΚ έχει τερματίσει 21 φορές ψηλότερα.
Παρουσίες και στις δύο ομάδες
1 Ο Βασίλης Μπορμπόκης επέστρεψε στην Α.Ε.Κ. το 2002 μετά από 2½ χρόνια παρουσίας στον ΠΑΟΚ.
Εξωτερικές συνδέσεις
Κατηγορία:Ποδόσφαιρο στην Ελλάδα Κατηγορία:Ποδοσφαιρικά παιχνίδια ελληνικών ομάδων Κατηγορία:ΠΑΟΚ Κατηγορία:Ποδοσφαιρικά ντέρμπι
Perfect Strangers (τραγούδι των Deep Purple)
Το Perfect Strangers είναι τραγούδι του χαρντ ροκ συγκροτήματος Deep Purple, το πέμπτο του ομώνυμου δίσκου, ο οποίος κυκλοφόρησε στις 16 Σεπτεμβρίου του 1984, από τις εταιρείες "Polydor" και "Mercury". Το κομμάτι αυτό κυκλοφόρησε σε μορφή 7" βινυλίου και CD σινγκλ με το τραγούδι "Son of Alerik" στη δεύτερη πλευρά, τον Οκτώβριο του 1984.
Σύνθεση
Οι στίχοι του τραγουδιού γράφτηκαν από τον Ίαν Γκίλαν και έχουν ως θέμα την αναδημιουργία μέσα στη ανασφάλεια που υπήρχε αρχικά κατά την επανένωση του συγκροτήματος, ενώ το "Perfect Strangers" είναι ένα από τα ελάχιστα τραγούδια των Deep Purple το οποίο δεν περιέχει σόλο κιθάρας. Παρ' όλα αυτά, ο τότε κιθαρίστας των Deep Purple, Ρίτσι Μπλάκμορ, έχει χαρακτηρίσει το κομμάτι ως το αγαπημένο του τραγούδι από αυτά που ηχογράφησε με το συγκρότημα.
Διασκευές
Διασκευές του κομματιού έχουν γίνει από τους Dream Theater στο "A Change Of Seasons", από τον Μπρους Ντίκινσον, ο Γιορν Λάντε για το δίσκο του "Unlocking the Past" του 2007, οι Dimmu Borgir για το δίσκο "Abrahadambra" του 2010, ενώ ο Τίμο Κοτιπέλτο των Stratovarious το διασκεύασε μαζί με τον Γιάνι Λιματάινεν των Sonata Arctica για το δίσκο "Blackoustic" του 2012.
Ζωντανές ηχογραφήσεις
Το "Perfect Strangers" έχει παιχτεί από τους Deep Purple σε όλες σχεδόν τις συναυλίες τους, μετά την ηχογράφηση του. Γι' αυτό το λόγο, βρίσκεται σε αρκετούς ζωντανά ηχογραφημένους δίσκους του συγκροτήματος, οι οποίοι κυκλοφόρησαν από το 1985 και έπειτα. Ζωντανές εκτελέσεις του κομματιού, υπάρχουν στους εξής δίσκους:
Θέσεις τσαρτ
Perfect Strangers (σινγκλ)
Επίσημη κυκλοφορία: Οκτώβριος 1984
Τα μέλη των Deep Purple
Το "Perfect Strangers" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1984
Θερινή Ώρα Κεντρικής Ευρώπης
Η Θερινή Ώρα Κεντρικής Ευρώπης (CEST), επίσης γνωστή ως Κεντρική Ευρωπαϊκή Θερινή Ώρα (CEDT), είναι η πρότυπη ώρα που χρησιμοποιείται την περίοδο χρήσης της θερινής ώρας στις Ευρωπαϊκές χώρες που τηρούν Ώρα Κεντρικής Ευρώπης (UTC+1) κατά το άλλο μέρος του έτους. Αντιστοιχεί στην UTC+2, και είναι η ίδια με τη Ώρα Κεντρική Αφρική, την Χειμερινή Ώρα Νότιας Αφρικής και την Ώρα Καλίνινγκραντ στη Ρωσία.
Περίοδος χρήσης
Από το 1996 η Ευρωπαϊκή Θερινή Ώρα χρησιμοποιείται μεταξύ της 1:00 UTC (2:00 και 3:00 CEST) την τελευταία Κυριακή του Μαρτίου και την 1:00 UTC την τελευταία Κυριακή του Οκτωβρίου. Προηγουμένως οι κανόνες δεν ήταν ενιαίοι σε όλη την Ευρωπαϊκή Ένωση.
Χρήση
Οι ακόλουθες χώρες και εδάφη χρησιμοποιούν την Θερινή Ώρα Κεντρικής Ευρώπης.
Η CEST χρησιμοποιήθηκε επίσης κατά τα έτη 1993–1995 στην Πορτογαλία, το 1998–1999 στη Λιθουανία και το 2005–2008 στην Τυνησία. Επιπλέον, η Λιβύη έχει χρησιμοποιήσει τη CEST κατά τα έτη 1951–1959, 1982–1989, 1996–1997 και 2012–2013.
Παραπομπές
Ευρωπη
Ροβέρτος του Μπαρ
Ο Ροβέρτος, γαλλ. Robert de Bar (8 Νοεμβρίου 1344 - 12 Απριλίου 1411) από τον Οίκο του Μονμπελιάρ ήταν δούκας του Μπαρ.
Βιογραφία
Ήταν ο δευτερότοκος γιος του Ερρίκου Δ΄ κόμη του Μπαρ και της Γιολάντας των Νταμπιέρ, κόρης του Ροβέρτου κόμη του Μαρλ (γιου του Ροβέρτου Γ΄ κόμη της Φλάνδρας).
Όταν ήταν μικρότερος του ενός έτους, ο πατέρας του απεβίωσε και ο μεγαλύτερος αδελφός του Εδουάρδος Β΄ έγινε δούκας του Μπαρ υπό την επιτροπεία της μητέρας τους. Καθώς ούτε ο Εδουάρδος Α΄ ούτε ο Ροβέρτος (δεν) είχαν ισχυρή κράση, η Γιολάντα απέκτησε εξαίρεση από τον πάπα Κλήμη ΣΤ΄ να τρώνε κρέας κατά την περίοδο των νηστιών. Όταν ο Εδουάρδος Β΄ απεβίωσε 13 ετών, τον διαδέχθηκε ο 7ετής Ροβέρτος, άρχισαν όμως πολιτικά προβλήματα σχετικά με τη συνεχιζόμενη θέση της Γιολάντας ως επιτρόπου.